6. ΑΠΟΦΑΣΙΣ ΥΠΟΥΡΓΟΥ ΕΡΓ ΑΣΙΑΣ Αριθ.4358/1.26 της 21/28 Φεβρ.1952 Περί υποχρεωτικής ασφαλίσεως εις το Ι.Κ.Α. κατά της ασθενείας των πάσης φύσεως Συνταξιούχων του Ταμείου Συντάξεων Υπαλλήλων Λαϊκής Τραπέζης. Έχοντες υπ’ όψιν : 1.Τας διατάξεις της παρ.3 του άρθρ.4 του Α.Ν. 1022/1946. 2.Τας διατάξεις του άρθρ.6 του υπ’ αριθ.1846/ 1951 Α. Νόμου. 3.Γνώμην του Διοικητικού Συμβουλίου του Ιδρύματος Κοινωνικών Ασφαλίσεων, διατυπωθείσαν εν τη υπ’ αριθ.82/21-12-1951, συνεδριάσει αυτού και υποβληθείσαν ημίν δια της υπ’ αριθ.29157/3984/251-1952 αναφοράς της Γενικής Δ/νσεως του Ι.Κ.Α. αποφασίζομεν. Άρθρ.1.-1.Ασφαλίζονται υποχρεωτικώς εις το Ι.Κ.Α. κατά της ασθενείας, από της 1 Μαρτ.1952 και υπό τους εν τοις επομένοις άρθροις περιλαμβανομένους όρους και προϋποθέσεις πάντες οι πάσης φύσεως συνταξιούχοι του Ταμείου Συντάξεων Υπαλλήλων Λαϊκής Τραπέζης ασχέτως αιτίας συνταξιοδοτήσεώς των. 2.Της κατά την παρ.1 ασφαλίσεως εξαιρούνται οι εμπίπτοντες εις τας διατάξεις του άρθρ.6 του υπ’ αριθ.1846/1951 Α. Νόμου “περί Κοινωνικών Ασφαλίσεων” ως και οι μη διαμένοντες εντός ασφαλιστικών περιοχών Περιφερειακών ή Τοπικών Υποκαταστημάτων του Ι.Κ.Α. ή Τοπικών παραρτημάτων τούτων. Εισφοραί Άρθρ.2.-1.Το ποσοστόν της Ασφαλιστικής εισφοράς δι’ έκαστον συνταξιούχον, ορίζεται ίσον  προς 5% επί της εις αυτόν καταβαλλομένης συντάξεως μεθ’ απάντων των επιδομάτων, προσαυξήσεως κλπ. 2.Υπόχρεος δια την καταβολήν εις το Ι.Κ.Α. των εισφορών είναι ο συνταξιοδοτών ασφαλιστικός Οργανισμός, όστις υποχρεούται καθ’ εκάστην μηνιαίαν πληρωμήν συντάξεων να παρακρατή τ’ αναλογούντα εις την ασφαλιστικήν εισφοράν ποσά και να καταθέτη ταύτα εις τα κατά τόπους αρμόδια υποκαταστήματα του Ι.Κ.Α. αποστέλλων συγχρόνως και τας υπό του Ι.Κ.Α. ορισθησομένας καταστάσεις, τας περιλαμβανούσας τα στοιχεία των συνταξιούχων, ους αφορούν αι καταβαλλόμεναι εισφοραί. 3.Χρόνος καταβολής εισφορών ορίζεται η πρώτη εκάστου μηνός δι’ ολόκληρον τον μήνα. Εισφοραί με καταβληθείσαι εντός 30 ημερών από της προθεσμίας ταύτης επιβαρύνονται δια προσθέτων τελών συμφώνως προς τας διατάξεις του άρθρ.27 του Α.Ν.1846/1951. Τα πρόσθετα τέλη  βαρύνουν τον καθυστερούντα την καταβολήν των εισφορών ασφαλιστικόν Οργανισμόν. 4.Εις τους ασφαλισμένους κατά τ’ ανωτέρω συνταξιούχους δύναται να παρέχηται παρά του Ι.Κ.Α. ειδικόν βιβλιάριον, εν ω δέον να γίνωνται παρά του συνταξιοδοτούντος οργανισμού, αι σχετικαί εγγραφαί καταβολής εισφορών ή εφ’ όσον ήθελε ζητηθή παρά του Ι.Κ.Α. η επικόλλησις εν αυτώ ασφαλιστικών ενσήμων. Άρθρ.3.-1.Το Ι.Κ.Α. υποχρεούται όπως παρέχη εις τον κατά το άρθρ.1 ασφαλιζόμενον συνταξιούχον ως και εις τα κατά το άρθρ.33 του Α.Ν.1846/1951 μέλη οικογενείας του λόγω γήρατος ή αναπηρίας συνταξιούχου, απάσας τας εις τους ιδίους αυτού συνταξιούχους της αντιστοίχου κατηγορίας χορηγουμένας κατά τον νόμον παροχάς ασθενείας και υφ’ ας προϋποθέσεις, καθ’ ην διαδικασίαν και εις ην έκτασιν παρέχονται αύται. 2.Εις ην περίπτωσιν εκ των καταστατικών διατάξεων, του συνταξιοδοτούντος τον ως άνω ασφαλιζόμενον παρά τω Ι.Κ.Α. συνταξιούχον οργανισμού, προβλέπεται η χορήγησις παροχής τινος εκ των εν τη παρ.1 του παρόντος άρθρου οριζομένων αύτη δεν καταβάλλεται υπό του Ι.Κ.Α. 3.Η υποχρέωσις του Ιδρύματος δια την χορήγησιν των κατά τ’ ανωτέρω παροχών άρχεται από της κατά το άρθρ.1 της παρούσης ενάρξεως της ασφαλίσεως και λήγει κατά τα δια τους συνταξιούχους του Ι.Κ.Α. ισχύοντα. Άρθρ.4.-Εφ’ όσον δεν ορίζεται άλλως δια της παρούσης, ισχύουν δια την πραγμάτωσιν της ασφαλίσεως των εν άρθρ.1 και 3 προσώπων αι σχετικαί διατάξεις της Νομοθεσίας του Ι.Κ.Α. 